open-index/open-wikipedia-markdown huggingface dataset:
Weddewarderbüttel

**Weddewarderbüttel** () is en Hoff in de Gemeen Geestland in’n Landkreis Cuxhoben, Neddersassen. De Oort höört polietsch von öllers bi Imßen mit bi.

## Geografie

De Oort liggt in de Masch in’n Süden von Land Wusten un direkt achter’n Diek von de Butenwerser. Dat Water ut dat Rebeed flütt över Gravens na’n Wallsgroov hen af.

De Naveröörd sünd Dingen in’n Noordoosten, Weddewarden in’n Süüdoosten un Imßen in’n Noordwesten.

## Historie

De Hoff kummt 1091 as *Boutli* toeerst in de Oorkunnen vör. To de Tied hett de Hoff en Fresen tohöört, de sien Besitt den Arzbischop von Bremen övergeven hett.

As 1927 Weddewarden na Bremerhoben ingemeent worrn is, schull ok Weddewarderbüttel mit. Aver de Besitter A. Wohltmann hett sik dor gegen wehrt un hett dat ok henkregen, dat sien Hoff bi Dingen bleven is.

Vondaag höört de Hoff de Familie Sibberns to.

In de Waddensee in’n Süden von Weddewarderbüttel is in dat Johr 2000 de eerste Rammslagg för dat Container-Terminal Bremerhoben daan worrn. Bi de Boarbeiden is ok de Münn von’n Wallsgroov verleggt worrn, de nu direkt bi Weddewarderbüttel liggt.

### Verwaltungsgeschicht

In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett bet 1852 to dat Kaspel Imßen in dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. Von 1932 bet 1977 hett de Oort to’n Kreis Wersermünn höört un sietdem to’n Landkreis Cuxhoben.

As Deel von de Gemeen Imßen weer de Oort von 1971 bet 1974 in de Samtgemeen Langen. Mit de Gemeenreform in Neddersassen an’n 1. März 1974 is dat Rebeed Deel von de Gemeen Langen worrn. De Gemeen Langen wedder is to’n 1. Januar 2015 mit de Gemenen von de Samtgemeen Beers tohooptogahn un hett de ne’e Gemeen Geestland billt. Binnen de Gemeen Geestland höört Weddewarderbüttel nu to de Oortschop Imßen.

### Inwahnertall

### Religion

Weddewarderbüttel is evangeelsch-luthersch präägt un hett bet 1895 to dat Kaspel von de Bartelmees-Kark Imßen höört un na 1895 von de Zionkark Imßen.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Weddewarderbüttel is över lüttjere Straten verbunnen mit Imßen/Weddewarden un de Landsstraat 129, de in’n Noorden na Wreem, Mulsen un Dourm geiht. In’n Süüdoosten löppt de Straat in Bremerhoben as *Wuster Straat* na Speckenbüttel.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 6 Bremerhoben-Överseehavens liggt so negen Kilometer in’n Süüdoosten von Weddewarderbüttel an de *Cherbourger Straat*.

De nächsten Bahnhööv sünd an de Bahnlien Bremerhoben–Cuxhoben knapp negen Kilometer wied weg in’n Noorden de Bahnhoff Wreem un knapp negen Kilometer in’n Süüdoosten de Bahnhoff Leh.

## Footnoten
Behr AG

De **Behr AG** is en Ünnernehmen ut Ohlendörp, dat Grööntüüg anboot un verdrifft. De Rechtsform is en Aktiensellschop.

2014 harr dat Ünnernehmen en Ümsatz von 144,09 Milljonen Euro. Den Vörstand billt Rudolf Behr un Christiane Behr, de Vörsitter von’n Opsichtsraad is Werner Albers (Stand Februar 2016).

## Historie

1882 hett de Familie Behr anfungen, Bueree to drieven. Noch in de Johren 1970 weer de Anbo op 12 Hektar begrenzt.

In de Johren 1960 hett sik Behr spezialiseert op den Anbo von Grööntüüg un 1988 is de R. + C. Behr oHG grünnt worrn. 1991 hett dat Ünnernehmen anfungen, in Gresse in Mekelborg-Vörpommern ok Grööntüüg antoboon. In dat sülve Johr hebbt se Andelen an dat Ünnernehmen Agrar Systems S.A. in Spanien köfft.

Dat Ünnernehmen hett sik 2003 de Rechtsform von en Aktiensellschop geven un 2006 hett de Anbo in Polen anfungen.

2008 hett Behr för 13 Milljonen Euro en 11.000 Quadratmeter grote Köhl- un Logistikhall (7000 Quadratmeter Köhllager) in’ Süden von Ohlendörp boot un 2011 dat Ünnernehmen Geißler Gemüsebau in Büttelborn övernahmen.

Vondaag boot Behr op över 4000 Hektar Grööntüüg an (dorvon 1500 ha in Ohlendörp, 1500 ha in Gresse, 300 ha in Büttelborn). 150 Hektar sünd Öko-Landbo. In Polen un Spanien sünd dat noch maal 1200 Hektar.

## Footnoten



## Weblenken

* Websteed von dat Ünnernehmen (hoochdüütsch)
Flohborg

**Flohborg** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi.

## Geografie

De Oort liggt in de Masch von Land Wusten. De Noordsee is knapp twee Kilometer in’n Westen. Dat Water ut dat Rebeed flütt över de Misselwardener Waterlöös af.

De Naveröörd sünd Engbüttel un Weitenweg in’n Noorden, Rotthusen, Themeln un Dourm in’n Noordoosten, Barlinghusen in’n Oosten, Veerhusen in’n Süüdoosten, Misselwarden un Lütjendörp in’n Süden, Feldhoff in’n Süüdwesten, Höcht in’n Westen un Harmsbüttel in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Flohborg is evangeelsch-luthersch präägt un höört to dat Kaspel von de Katharinen-Kark in Misselwarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Flohborg liggt an de Kreisstraat 68, de in’n Noorden an Padingbüddel langs op Dourmer Neefeld to geiht un in’n Süüdoosten bi Mulsen an de Landsstraat 129 ran. De L&nbsp;129 geiht in’n Noordoosten na Mulsen, Dourm un Millm un in’n Süden na Wreem, Dingen un Weddewarden.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so twölv Kilometer in’n Oosten von Flohborg an de L&nbsp;119.

De nächste Bahnhoff is so bi fiev Kilometer wied weg in’n Süden de Bahnhoff Wreem an de Bahnlien Bremerhoben–Cuxhoben.

## Footnoten
Schmarren

**Schmarren** betekent

* Schmarrn, wat to Eten.

Dat is ok de hoochdüütsche Naam von

* Smarrn, Oort in de Gemeen Wuster Noordseeküst in’n Landkreis Cuxhoben, Neddersassen.
Adolf Friedrich von Hammerstein

**Adolf Friedrich von Hammerstein-Equord** (* 19. November 1814 in Clausthal; † 13. Mai 1894 in Hannover) weer en düütschen Verwaltungsbeamten.

Von Hammerstein is 1814 as Söhn von Dorothea Luise, borene von dem Bussche (27. Oktober 1777–1. November 1846; Dochter von Friedrich Georg Wilhelm von dem Bussche), un den Offzeer Friedrich Georg Christoph Clamor von Hammerstein (5. November 1775–8. April 1851) in Clausthal boren.

He hett Juristeree studeert un is na dat Studium in’n hannöverschen Verwaltungsdeenst gahn.

He is 1839 Auditer bi dat Amt Ostroe worrn un 1843 as Amtsassesser in dat Amt Münnen wesselt. 1844 weer he denn aver al wedder trügg as Amtsassesser in dat Amt Ostroe. 1848 weer he Amtsassesser bi dat Amt Wenngessen un 1850 bi dat Amt Läernstäine.

He is 1853 Amtmann von dat Amt Lüün worrn, dat 1862 sien Naam op Amt Lümborg ännert hett. Nadem Prüßen dat Königriek Hannover annekteert hett, hett sik de Titel von sien Amt op Amtshauptmann ännert. Dat is he bet to’n 31. März 1885 bleven, as dat Amt oplööst un dor de Kreis Lümborg von worrn is.

Von 1867 bet 1885 weer he gliektiedig ok Kreishauptmann von’n Stüürkreis Lümborg.

He hett an’n 2. Oktober 1855 in Elze Clotilde Wilhelmine Emilie Bock von Wülfingen (11. Oktober 1831–15. Februar 1911) freet. De beiden harrn de Kinner Thecla Marie Julie Georgine (17. Mai 1858–14. April 1920) un Arnold Hermann Wilhelm Georg (24. März 1860–18. April 1930).

## Footnoten
Spoor- un Kreditbank Hammoh

De **Spoor- un Kreditbank Hammoh** eG is en Bank mit Seet in Hammoh. De Bank höört to’n Genossenschaftsverband un hett fiev Filialen in’n Landkreis Stood. Den Vörstand billt Gerd Pott un Manuel Ropers, de Vörsitter von’n Opsichtsraad is Klaus Ahrens.

De BLZ is 200 698 00 un de BIC GENO DEF1 HAA. De Bilanzsumm weer an’n 31. Dezember 2014 117,26 Millionen Euro, de Inlagen 71,14 Milljonen Euro un de Kunnenkredite 78,88 Milljonen Euro. De Bank hett 1331 Maten un 8012 Kunnen mit 16.017 Konten (Stand 31. Dezember 2014).

Blangen Hammoh hett de Bank ok noch Filialen in Düünbeudel, Wiepenkathen, Hagen un Hahl.

## Organisatschoon

De Spoor- un Kreditbank Hammoh is en Genossenschaftsbank. Rechtsgrundlagen sünd dat Genossenschaftsgesett un de  Satzung, de de Opsichtsraad fastsett. Orgaans von de Bank sünd de Vörstand un de Opsichtsraad.

## Geschäft

Dat Ünnernehmen bedrifft dat Universalbankgeschäft. In’t Verbundgeschäft deit de Bank mit de DZ Bank, R+V Versekerung, Bospoorkass Schwäbisch Hall, Teambank, VR Leasing un de Union Investment tohooparbeiden.

## Historie

Dat Ünnernehmen is an’n 19. Juni 1923 as eGmuH (indragen Genossenschaft mit unbeschränkte Haftung) grünnt worrn. An’n 24. Juni 1945 is se in en indragen Genossenschaft mit beschränkte Haftung (eGmbH) ümwannelt worrn un hett 1951 dat eerste egene Gebüüd kregen.

De Spoor- un Dorlehnskass eGmbH Wiepenkathen is 1913 grünnt worrn.

1965 sünd de beiden Kassen in Hammoh un Wiepenkathen dör Fusion tohoopgahn. In dat sülve Johr hett de Bank denn ok Filialen in Düünbeudel un Haddörp apenmaakt, 1966 tosätzlich in Hahl un 1981 in Hagen.

1983 is de Bank in Hammoh in en neet Gebüüd an de *Bahnhoffstrat 43* tagen. De Filiaal in Haddörp hett 2001 en Neebo kregen un de Hauptstell in Hammoh 2007 en Anbo. In dat Johr 2015 hett de Filiaal in Wiepenkathen en Neebo kregen un de Hauptstell is renoveert worrn. De Filiaal in Haddörp hett Anfang 2014 dichtmaakt.

## Footnoten



## Weblenken

* Websteed von dat Ünnernehmen (hoochdüütsch)
Rintzeln

**Rintzeln** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi.

## Geografie

De Oort liggt in de Masch von Land Wusten glieks achter’n Diek von de Noordsee.

De Naveröörd sünd Rielk, Smarrn un Feldhoff in’n Noorden, Lütjendörp, Misselwarden, Mirk un Hornk in’n Noordoosten, Twendamm un Ellernworth in’n Oosten, Noordwierde, Wreem un Wremerbüttel in’n Süüdoosten un de Hüüs an’t Wremer Deep in’n Süden.

## Historie

Rintzeln liggt ganz in’n Westen von Land Wusten un de See hett dor – anners as annerwegens, wo de See Sand un Slick aflagert hett – an de Küst freten.

As na de Stormflood von 1962 de Dieken an de Noordsee all höger boot worrn sünd, is 1967 ok de Diek in Land Wusten nee maakt worrn. Von wegen dat de Hüüs von Rintzeln so dicht an’n olen Diek legen hebbt un dor nich noog Platz för den högeren un brederen ne’en Diek weer, müssen twee von de Hüüs afreten warrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Üterveerdel von dat Kaspel Wreem un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Wreem Deel von de Samtgemeen Land Wusten worrn. To’n 1. Januar 2015 is de Gemeen oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Rintzeln is evangeelsch-luthersch präägt un höört to dat Kaspel von de Willehadi-Kark in Wreem.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Rintzeln is över lüttjere Straten verbunnen mit de Landsstraat 129 in Wreem, de in’n Süüdoosten na Dingen un Weddewarden un in’n Noordoosten na Mulsen, Dourm un Millm geiht. Von Wreem ut na Oosten löppt de Kreisstraat 66, de in Sievern de L&nbsp;135 krüüzt un bi Debst an de L&nbsp;118 un de L&nbsp;120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 13 Kilometer in’n Süüdoosten von Rintzeln an de L&nbsp;120.

De nächste Bahnhoff is good twee Kilometer wied weg in’n Süüdoosten de Bahnhoff Wreem an de Bahnlien Bremerhoben–Cuxhoben.

## Footnoten
Karl Meyer

**Karl Meyer** betekent

* Karl Meyer AG, düütsch Ünnernehmen,
* *[[Karl Meyer (Schipp)|Karl Meyer]]*, düütsch Schipp.

**Karl Meyer** is ok de Naam von

* Karl Meyer (1862–1937), düütschen Jurist,
* Karl Meyer (1862–1938), düütschen Politiker,
* Karl Meyer (1876–1954), plattdüütschen Schriever,
* Karl Meyer (1876–1957), düütschen Politiker,
* Karl Meyer (1885–1950), Swiezer Historiker,
* Karl Meyer (1898–1986), Swiezer Lehrer un Frontist,
* Karl Meyer (1899–1990), US-amerikaanschen Biochemiker,
* Karl Meyer (*Korl Meyer*; 1901–1945), düütschen Maler un Teekner,
* Karl Meyer (1904–1967), düütschen Journalist un Fotograaf,
* Karl Meyer (* 1925), düütschen Footballspeler,
* Karl Meyer, düütschen Klarinettspeler,
* Karl A. Meyer (* 1958), Swiezer Maler un Bildhauer,
* Karl Andreas von Meyer zu Knonow (1744–1797), düütschen Goodsbesitter, Naturwetenschopper, Musiker un Teekner,
* Karl E. Meyer, US-amerikaanschen Journalist,
* Karl Emil Meyer (1900–1967), düütschen Jurist,
* Karl Franz Meyer (1728–1795), düütschen Historiker un Notar,
* Karl Franz Leonhard Meyer (1763–1821), düütschen Historiker,
,
,
* Karl-Heinz Meyer (1927–1996), düütschen Maler, Grafiker un Illustrater,
* Karl-Hermann Meyer zum Büschenfelde (1929–2019), düütschen Dokter,
* Karl Otto Meyer (1928–2016), düütschen Politiker,
* Karl Theodor Julius Meyer (1874–1942), düütschen Jurist un Politiker.

Kiek ok bi: Carl Mayer, Karl Maier, Karl Mayer, Karl Meier.
Karl Friedrich Meyer

**Karl Friedrich Meyer** is de Naam von

* Karl Friedrich von Meyer (1708–1775), düütschen Offzeer,
* Karl Friedrich Meyer (1884–1974), swiezersch-US-amerikaanschen Patholoog,
* Karl Friedrich Meyer (1898–1976), düütschen Chemiker,
* Karl Friedrich Meyer (* 1947), düütschen Jurist.

Kiek ok bi: Carl Friedrich Meyer.
Karl Heinrich Meyer

**Karl Heinrich Meyer** oder **Karl-Heinrich Meyer** is de Naam von

* Karl Heinrich Meyer (1890–1945), düütschen Slawist,
* Karl Heinrich Meyer (1903–1988), düütschen Landschopsarchitekt,
* Karl-Heinrich Meyer-Uhlenried (1923–2011), düütschen Informatschoonswetenschopper.

Kiek ok bi: Carl Heinrich Meyer.
Karl Meyer (Schriever)

**Karl Meyer** (* 3. Oktober 1876 in Kolkhagen; † 16. Oktober 1954 in Jelmstörp) weer en plattdüütschen Schriever un Heimatforscher.

Meyer is 1876 as Söhn von en Buur in Kolkhagen boren.

1896 is he Schoolmeester in’n Solling worrn un later an de Scholen in Toppenstää, in Kolkhagen un toletzt in Jelmstörp wesselt.

Blangenbi weer he Schriever op Plattdüütsch un op Hoochdüütsch, hett Gegenstänn ut dat ole Buurnleven sammelt un Heimatforschung dreven.

Meyer hett Dorothea Graue freet. De beiden harrn twee Söhns un twee Döchter.

## Warken

Plattdüütsch:
* *Dörpswies. Een Bur’nstück in veer Deel.* Meyer, Bämsen 1910
* *Schulten Marie. Een Burnstück in dree Deel.* Meyer, Jelmstörp 1913
* *Müllerdochder un Hüslerkind. Zwei Akte.* Lümborg 1914
* *De Snee. Eene plattdütsche Kemedi in veer Deel.* Mahnke, Veern 1922
* *De Zauberwohld. Een plattdütsch Märchenspell in 1 Deel un een lütt Vörspell.* Mahnke, Veern 1922

Hoochdüütsch:
* *Heimatbuch der Stadt und des Kreise Uelzen.* Tweten Band: *Heimatkunde des Kreises Uelzen.* C. Beckers Buchdruckerei, Ülzen 1931

## Footnoten



## Weblenken
Feldhoff (Gemeen Wuster Noordseeküst)

De **Feldhoff** () is en Hoff in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi.

## Geografie

De Oort liggt in de Masch von Land Wusten. De Noordsee is een Kilometer in’n Westen. Dat Water ut dat Rebeed flütt över de Misselwardener-Wremer Lemmasch af.

De Naveröörd sünd Höcht un Harmsbüttel in’n Noorden, Flohborg in’n Noordoosten, Lütjendörp, Misselwarden un Mirk in’n Oosten, Twendamm, Ellernworth un Noordwierde in’n Süüdoosten, Wreem in’n Süden, Rintzeln un Rielk in’n Süüdwesten, Smarrn in’n Westen un Grohden un Solthörn in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

De Feldhoff is evangeelsch-luthersch präägt un höört to dat Kaspel von de Katharinen-Kark in Misselwarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

De Feldhoff is över lüttjere Straten verbunnen mit de Kreisstraat 68, de in’n Noordoosten an Padingbüddel langs op Dourmer Neefeld to geiht un in’n Süüdoosten bi Mulsen an de Landsstraat 129 ran. De L&nbsp;129 geiht in’n Noordoosten na Mulsen, Dourm un Millm un in’n Süden na Wreem, Dingen un Weddewarden.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so 13 Kilometer in’n Oosten von’n Feldhoff an de L&nbsp;119.

De nächste Bahnhoff is so bi söss Kilometer wied weg in’n Süüdoosten de Bahnhoff Wreem an de Bahnlien Bremerhoben–Cuxhoben.

## Footnoten
Depenbeek

**Depenbeek** () is en lütten Oort in de Gemeen Stood in’n Landkreis Stood, Neddersassen. De Oort höört polietsch von öllers bi Bützfleet mit bi.

## Geografie

Depenbeek liggt in de Masch von de Elv in dat Land Keden. Na Süüdwesten to slütt sik dat Kedener Moor an. De Elv liggt knapp dree Kilometer in’n Noordoosten.

De Naveröörd sünd Weth in’n Noorden, Barnkroog in’n Noordoosten, Abbenfleet un Kreuel in’n Oosten, Bossel, Fleet, Bützfleet un Götzdörp in’n Süüdoosten, Hasenwinkel in’n Süden, Bützfletermoor un Aßlermoor in’n Süüdwesten, Ritschermoor in’n Westen un Ritsch un Aßel in’n Noordwesten.

## Historie

De Oort kummt 1315 as *Depenbeke* toeerst in de Oorkunnen vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Depenbeek weer en egen Patrimonialgericht un stünn vör 1846 ünner de Gerichtsborkeit un de Verwaltung von de Stadt Stood. To’n 1. März 1846 hett dat Grevengericht Bützfleet Gerichtsborkeit un Verwaltung övernahmen. Aver al an’n 1. Juni 1846 is dat nochmaal ümännert worrn un Depenbeek is Deel von dat Amt Wischhoben worrn. De Oort Depenbeek hett denn bet 1859 to de Vaagdie Schölisch in dat Amt Wischhoben tohöört. De twee Eddelgöder in Depenbeek weren bet 1852 Deel von dat Grevengericht Bützfleet un sünd in dat Johr 1852 ok an dat Amt Wischhoben gahn. Von 1859 bet 1885 weer Depenbeek in dat Amt Freeborg. Binnen dat Amt Freeborg hett Depenbeek en egen Buurschop billt, to de ok Fleet mit tohöört hett. Na 1885 weer dat in’n Kreis Keden. 1932 is dat Deel von’n Kreis Stood worrn.

De Oort is an’n 1. Juli 1972 as Deel von de Gemeen Bützfleet mit de Gemeenreform in Neddersassen an de Gemeen Stood kamen.

### Inwahnertall

: * kumplette Buurschop
: ** blots de Oort, nich de kumplette Buurschop

### Religion

Depenbeek is evangeelsch-luthersch präägt un höört to dat Kaspel von de Nicolai-Kark in Bützfleet.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Depenbeek is de freewillige Füürwehr Bützfleet mit tostännig.

### Verkehr

Depenbeek is över de *Depenbeker Straat* mit de Kreisstraat 29 in Fleet verbunnen, de in’n Westen na Bützfletermoor geiht un in’n Oosten na Bützfleet an de Landsstraat 111. De L&nbsp;111 wedder löppt in’n Noordwesten över Aßel un Drochters na Wischhoben un Freeborg un in’n Süden na Stood un an de Bundsstraat 73.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so twölv Kilometer in’n Süüdoosten von Depenbeek an de L&nbsp;111.

De nächste Bahnhoff is so bi ölven Kilometer wied weg in’n Süden de Bahnhoff Stood an de Nedderelvbahn von Cuxhoben na Hamborg.

### Scholen

De Kinner ut Depenbeek gaht in Bützfleet op de Grundschool an’t Fleet.

## Footnoten
Imßen

**Imßen** betekent

* Imßen, Deel von dat Kaspel Imßen, in den de Kark steiht, lütten Oort in de Gemeen Geestland in’n Landkreis Cuxhoben, Neddersassen,
* Dingen, Oort in dat Kaspel Imßen, de siet 1954 ok den Naam von dat Kaspel driggt, Oort in de Gemeen Geestland in’n Landkreis Cuxhoben, Neddersassen,
* Imßen, Oortschop (to de de dree Öörd Imßen, Dingen un Weddewarderbüttel totellt) von de Gemeen Geestland in’n Landkreis Cuxhoben, Neddersassen.

Kiek ok bi: Imssen.
Imßen (Oortschop)

**Imßen** () is en Oortschop von de Gemeen Geestland in’n Landkreis Cuxhoben, Neddersassen.

To de Oortschop tellt de dree Öörd Imßen, Dingen un Weddewarderbüttel un de Hoff Barward to.

## Geografie

De Oortschop grenzt in’n Noorden an de Oortschop Wreem von de Gemeen Wuster Noordseeküst, in’n Oosten an de Oortschop Langen, in’n Süüdoosten an’n Oortsdeel Speckenbüttel von de Stadt Bremerhoben un in’n Süden an’n Bremerhobener Stadtdeel Weddewarden.

## Historie

De Oortschop geiht trügg op dat Kaspel von de Bartelmees-Kark in Imßen. Dor hebbt fröher de Öörd Imßen, Dingen, Weddewarden, Weddewarderbüttel, Brinkamahoff un Leps tohöört. Dat Kaspel weer toglieks de polietsche Gemeen. Leps is bi en Stormflood in de Noordsee ünnergahn un Weddewarden un de Brinkamahoff sünd 1927 an Bremerhoben fullen. De dree Öörd, de nableven sünd, hebbt de Gemeen Imßen billt. De Gemeen hett sik 1971 de Samtgemeen Langen anslaten.

Mit de Gemeenreform in Neddersassen to’n 1. März 1974 is de Samtgemeen wedder oplööst worrn un de Gemenen, de dor in tohoopslaten weren, sünd mit de Gemenen von de Samtgemeen Niewohl to de Gemeen Langen tohoopgahn. Binnen de Gemeen Langen hett Imßen denn en Oortschop mit egen Oortsraad mit fiev Maten un en Oortsbörgermeester billt. Ok nadem de Gemeen Langen to’n 1. Januar 2016 mit de Samtgemeen Beers tohoopgahn un Deel von de Gemeen Geestland worrn is, billt Imßen wieder en Oortschop.

### Inwahnertall

### Oortsbörgermeesters

* 1986–: Günter Diekhoff (SPD)

### Wapen

Dat Wapen von Imßen wiest op grönen Grund över en sülvern Schildfoot en gollen Karkentoorn ahn Dack.

De Toorn is de Ossentoorn.

## Footnoten





## Weblenken
Bartelmees-Kark

**Bartelmees-Kark** betekent

* Bartelmees-Kark, Kark in Imßen, Landkreis Cuxhoben, Neddersassen,
* Bartelmees-Kark, Kark in Loomst, Landkreis Cuxhoben, Neddersassen.
Ellerbrook

**Ellerbrook** betekent

* Ellerbrook, Oort in de Gemeen Aithe in’n Landkreis Cloppenborg, Neddersassen,
* Ellerbrook, Oort in de Gemeen Wingst in’n Landkreis Cuxhoben, Neddersassen,
* Ellerbrook, fröheren Oort in de Gemeen Buxthu in’n Landkreis Stood, Neddersassen,
* Ellerbrook, Straat in Lübeck, Sleswig-Holsteen.
Hungerhörn

**Hungerhörn** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi.

## Geografie

De Oort liggt in de Masch von Land Wusten glieks achter’n Diek von de Butenwerser/Noordsee. Dat Water ut dat Rebeed flütt över Gravens na de Wremer Waterlöös hen af.

De Naveröörd sünd Wremerdeep in’n Noordwesten, Wreem un Wremerbüttel in’n Noordoosten, Hofe, Eckeleh, Hülsen un Ilkenbarg in’n Süüdoosten un Schottwarden in’n Süden.

## Historie

Fröher hett Hungerhörn ok *Hofer Büttel* heten.

### Verwaltungsgeschicht

De Oort weer vör 1852 in dat Wremer Veerdel von dat Kaspel Wreem un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Wreem Deel von de Samtgemeen Land Wusten worrn. To’n 1. Januar 2015 is de Gemeen oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Hungerhörn is evangeelsch-luthersch präägt un höört to dat Kaspel von de Willehadi-Kark in Wreem.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Över lüttjere Straten is Hungerhörn verbunnen mit de Landsstraat 129, de in’n Noordoosten na Wreem, Mulsen, Dourm un Millm geiht un in’n Süüdoosten över Dingen un Weddewarden na Speckenbüttel. Von Wreem ut na Oosten löppt de Kreisstraat 66, de in Sievern de L&nbsp;135 krüüzt un bi Debst an de L&nbsp;118 un de L&nbsp;120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 13 Kilometer in’n Süüdoosten von Hungerhörn an de L&nbsp;120.

De nächste Bahnhoff is so bi 2,5 Kilometer wied weg in’n Noordoosten de Bahnhoff Wreem an de Bahnlien Bremerhoben–Cuxhoben.

## Footnoten
Ellerbrook (Buxthu)

De **Ellerbrook** () is en Deel von Ooldklooster in de Gemeen Buxthu in’n Landkreis Stood, Neddersassen.

## Geografie

De Ellerbrook is dat siede Land langs de Eest, dat twüschen de Geestrebeden in’n Westen un Oosten liggt.

De Öörd ümto, bevör in dat 20. Johrhunnert de Öörd all mit Buxthu tohoopwussen sünd, weren Ooldklooster in’n Westen, de Binnenstadt von Buxthu in’n Noorden, de lüttjen Öörd von Brillenborg, de Sanneree, de Lümbörger Schanz un Oostmoor in’n Oosten, Eindörp in’n Süüdoosten un Ottens in’n Süüdwesten.

## Historie

Bi Ellerbrook an de Eest leeg de Poppeermöhl Ooldklooster.

Eerst in dat 19. Johrhunnert sünd en ganze Reeg Hüüs in’n Ellerbrook boot worrn un de Oort is so groot wussen, dat he as en separaten Deel von Ooldklooster ansehn worrn is.

As in dat 20. Johrhunnert de Autoverkehr jümmer mehr tonahmen hett un de Nedderelvbahn ahn Bahnövergang quert warrn schull, is von 1983 bet 1987 de *Ellerbrooktunnel* anleggt worrn, de de ole *Stoder Straat* (fröher Deel von de Bundsstraat 73) mit de nee anleggte *Hansestraat* un de *Konrad-Adenauer-Allee* verbinnen deit. Vondaag (Stand 2018) föhrt jeden Dag 17.800 Fohrtüüg över de *Hansestraat* un den Ellerbrooktunnel.

### Verwaltungsgeschicht

Dat Amt Oold- un Neeklooster is an’n 1. Juli 1823 oplööst worrn un weer denn bet 1852 Deel von dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Ooldklooster hett denn wedder to dat Amt Harsfeld höört. Mit’n 1. April 1885 is dat Amt oplööst worrn un de Oort is Deel von’n Kreis Stood worrn. 1932 is dat Deel von’n ne’en, grötteren Kreis Stood worrn.

Ellerbrook is as Deel von Ooldklooster 1931 an de Gemeen Buxthu kamen.

### Inwahnertall

### Religion

De Ellerbrook is evangeelsch-luthersch präägt un höört to dat Kaspel von de St.-Petri-Kark in Buxthu.

För de Kathoolschen is de St.-Marien-Kark in Buxthu tostännig.

## Footnoten
Sanneree

De **Sanneree** () weer en Hoff in de Gemeen Buxthu in’n Landkreis Stood, Neddersassen.

## Geografie

De Oort liggt ganz an’n Noordwestrand von de Geest an de Eck twüschen de Eest un dat Moor- un Maschland na Oolland hen.

De Öörd ümto weren Buxthu in’n Noorden, de Brillenborg un Oostmoor in’n Oosten, de Lümbörger Schanz un Eindörp in’n Süden, Ellerbrook un Ooldklooster in’n Süüdwesten un Petersmoor in’n Noordwesten.

## Historie

De Sanneree is in dat 20. Johrhunnert verswunnen. In dat Rebeed staht nu Wahnhüüs, de to Buxthu höört.

### Verwaltungsgeschicht

De Oort hett vör 1885 to de Stadt Buxthu höört, de to keen Amt tohöört hett. Na 1885 weer dat in’n Kreis Jörk un is 1932 Deel von’n Kreis Stood worrn.

De Oort is an’n 1. Juli 1972 as Deel von de Gemeen Buxthu mit de Gemeenreform in Neddersassen an de nu gröttere Gemeen Buxthu kamen.

### Inwahnertall

### Religion

De Sanneree weer evangeelsch-luthersch präägt un hett to dat Kaspel von de Marien-Kark in Buxthu tohöört.

## Footnoten
Marine Dusser

**Marine Dusser** (* 22. Juni 1988 in Bourg-de-Péage) is en ehmalge franzöösch Biathletin.

Marine Dusser leevt un traineert in Villard-de-Lans un geiht för den örtlichen Vereen *SC Villard de Lans* an den Start, wo Thierry Dusserre hör Trainer is. 2003 fung de Studentin mit den Biathlonsport an un hörrt siet 2005 to den franzööschen Natschonalkader. Hör eerst  internatschonale Rennen hett se 2005 in' Rahmen vun den Junioren-Europacup in Garmisch-Partenkirchen bestreeden. 2006 nehm se in Presque Isle an hör eerst vun veer Junioren-Weltmeesterschapen deel. Gemeensam mit Marine Bolliet un Laure Soulié wunn se Staffel-Bronze, wurr Negente in' Eenzel, Achte in' Sprint un Elfte in de Verfolgung. In dat folgen Johr reck Dusser in Martell weer good Ergevnisse, keem aber nich in  Medaillennähe, hör best Ergevnis bleev Platz 8 in' Sprint. Spoodriekste Junioren-WM wurrn 2008 de Welttitelkämpe in Ruhpolding. Mit Anaïs Bescond un Marie-Laure Brunet wunn se  Staffelsülver, dorto Bronze in' Sprint, wurr Negente in de Verfolgung un Achte in' Eenzel. 2009 schaff se kien Top-Ten-Plätze, best Ergevnis weer Platz 11 in de Verfolgung. Mit de Staffel wurr se Veerte. Ebenfalls good Ergevnisse reck se bi de Junioren-Wettkämpe Sömmerbiathlon-Weltmeesterschapen 2008 in Haute Maurienne. In' Sprint vun de Skiroller-Wettbewarfen keem se up Platz 6 un verbeter sück in de Verfolgung up den fievten Platz. 

In' Fruen-Beriek geev Dusser to Midden vun de Europacup-Saison 2007/08 in Langdorf hör Debüt. In hör eerst Rennen, en Eeinzel, keem se all gliks up den 17. Platz un in den folgen Sprint schaff se mit Platz 10 ok glieks hör eerst Top-Ten-Platzeeren. To dat Weltcupfinale vun de Saison an' Holmenkollen in Oslo wurr Dusser eerstmals in' Weltcup insett un keem in' Sprint up Platz 56. Dormit harr se sück ok för dat Verfolgungsrennen qualifizeert, wo se sück up Platz 42 verbetern kunn. Dat bleeven aber ok de best Ergevnisse vun hör in disse Wettkampserie. Bi de Biathlon-Europameesterschapen 2009 in Ufa wurr Dusser 20. in' Eenzel, Elfte in' Sprint, Negente vun dat Verfolgungsrennen un mit Bolliet, Marion Blondeau un Sophie Boilley in dat Staffelrennen Veerte.

Dornah kunn se noch eenige Ergevnisse in den IBU-Cup recken, keem aber nich mehr ganz nah vörn.

## Weblenken

* Mariine Dusser in de Datenbank vun de IBU (engelsch)
James Watson Cronin

**James Watson Cronin** (* 29. September 1931 in Chicago, Illinois) † 25. August 2016) weer en US-amerikaansch Physiker un Nobelpriesdräger.

## Leven
Cronin hett 1951 sien Studien an de Southern Methodist University afslooten un gung för de wiedere Studien an de University of Chicago, wo he 1955 sien Doktertitel kreeg. Ansluutend hett he an dat Brookhaven National Laboratory arbeit. 1958 bit 1971 weer he an de Universität Princeton un wurr denn Perfesser an de University of Chicago.

Cronin hett in de Berieken Zerfall vun Hyperonen un Ertüügen vun Myonen arbeit. He hett den totalen Wirkungsquersnitt vun de Pion-Proton-Streen bestimmt un hett de Funkenkammer verbeetert, de he as eerst Physiker to'n Nahwies vun Deelken dör Photographeeren vun de Funkensporen bruuken dee. 

Gegenstand vun aktuell Forschung in de Deelkenphysik is de Cronin-Effekt. De beschrifft de Modifikatschoon vun de Hadron-Streen an Karns gegenöver dat, wat man verwachten würr, wenn man den Karn as Menge unafhängiger Nukleonen ankiekt. 

Cronin kreeg 1980 tosommen mit Val Logsdon Fitch den Physik-Nobelpries „för dat Opdecken vun Besehren vun fundamental Symmetrieprinzipien in den Zerfall vun neutralen K-Mesonen“. Dat Experiment dorto wurr 1964 an dat Brookhaven National Laboratory utführt.

Later hett he sück mit dat Utforschen vun kosmisch Strahlen in dat Pierre-Auger-Observatorium befaat. Dat Observatorium hett he 1992 sülvst mit entworfen.

## Privates
1954 hett he Annette Martin heiraadt, de he an de University of Chicago kennenlehrt harr. Un mit de he dree Kinner (twee Döchter un een Söhn) hett.

## Weblenken

* James Watson Cronin up de Sieden vun den Nobelpries (engelsch)

## Enkeld Nahwiesen
Glendullan

**Glendullan** is en Whisky-Brenneree in Dufftown in de Graffschop Aberdeenshire in de schottischen Highlands.

## Historie
De Brenneree *Glendullan* is de söövte Whisky-Destille, de in Dufftown un ümto boet worrn is. Se weer 1897 in direkte Naverschop vun de Brennereen Glenfiddich un Balvenie boet un schüll de Gööd vun de Produkten vun disse Brennereen seker stellen. De Brenneree is 1902 beropen worrn, vunwegen dat König Edward VII den Whisky ut de Brenneree as sien leefsten Whisky beteken de. Laterhen sünd noch twee annere Destillen boet worrn. Hüüt sünd noch söss Herstellers in dat Rebeet aktiv. 1919 hett sik Williams de Greenlees Brothers ansloten, de to de Tiet to Alexander & MacDonald höörn deen. In de Tiet twüschen 1940 un 1947 weer de Destille dicht maakt. 1962 is se vun Grund op renoveert worrn. Blangen de ollen Brenneree is 1970/71 en Neebo mit söss Brennblasen boet worrn. Vun 1972 an hebbt toeerst beide Anlagen Whisky herstellt, man de olle Destille is 1985 dicht maakt worrn.

## Produkschoon
Glendullan höört to dat schottische Whiskyrebeet Speyside un krigg sien Water för de Produkschoon ut Borns in de Convall Hills. Dat Molt, wat för den Whisky bruukt warrt, köfft de Destille vun de United Distillers-Moltereen in Burghead, Roseilse un Muir of Ord. De Produkschoon löpt över een Meeschfatt (*mash tun*) vun 12&nbsp;t un acht Gäärfatten (*wash backs*), vun de jeedeen 65.000 &nbsp;l opnehmen kann. Vundaag is de Brenneree de tweetgröttste vun Diageo mit en Kapazität vun 3.700.000 Liter reinen Alkohol jeed Johr. Ruchweg 97&nbsp;% vun den produzeerten Whisky warrt för Blends verbruukt. As Single Malt Whisky is de Marke aver teemlich unbekannt.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main 2003, ISBN 978-3-596-15868-3.

## Borns


## Weblenken
Grundschool Ooldklooster

De **Grundschool Ooldklooster** is en Grundschool in Ooldklooster in’n Landkreis Stood. Dreger is de Stadt Buxthu. De School liggt 200 Meter af von de Eest twüschen de Straten *An’t Eekholt*, *Schoolstraat* un *Hauptstraat* un hett de Adress *An’t Eekholt 2*.

De School harr in’t Schooljohr 2013/2014 üm un bi 450 Schölers un 25 Schoolmeesters. Dormit weer se de gröttste Grundschool in Buxthu un de föfftgröttste Grundschool in Neddersassen.

De Schölers von de School kaamt ut de Öörd Ooldklooster, Imbeek, Öbergünn, Ketzendörp, Eindörp, Heimbrook, Pippens un Doans. Den Schoolbusverkehr övernimmt de KVG Stood.

Na de Grundschool wesselt de Kinner je na Wahnoort na de Hauptscholen Noord un Süüd, de Realscholen Noord un Süüd, de Integreerte Gesamtschool Buxthu oder na de Gymnasiums Halepaghen-School un Gymnasium Süüd.

## Historie

De School is 1890 as Volksschool grünnt worrn. In de Johren 1970 is ut de Volksschool en Grundschool worrn.

En Schoolvereen is an’n 11. Februar 1975 grünnt worrn. De Schoolvereen haalt ünner annern Geld för Lehrmiddels in, bedrifft den Middagsdisch un organiseert de Betreuung namiddags. Anners as an annere Scholen warrt de Betreuungskräft för de Tied namiddags von’n Schoolvereen instellt un nich von’n Schooldreger.

1985 hett dat an de School de eerste Integratschoonsklass geven, in de behinnerte un nich behinnerte Schölers tohoop Ünnerricht hebbt.

2001 is de School as een von de eersten in Neddersassen Verlässliche Grundschool worrn. Mit dat Schooljohr 2005/2006 is de School Apene Ganzdagsschool worrn.

2015 is en ne’e Mensa för de School boot worrn, de an’n 17. September 2015 Richtfest harr un to Oostern 2016 in Bedriev geiht.

## Schoolbaas

* 2006–: Martina Mahler
* opstunns: Ulrich Mayntz

## Footnoten



## Weblenken

* Websteed von de School (hoochdüütsch)
Grundschool Doornbusch

De **Grundschool Doornbusch** is en Grundschool in dat Dörp Doornbusch in’n Landkreis Stood. Dreger is de Gemeen Drochters. De School liggt an de *Doornbuscher Straat 33* (Landsstraat 111). De School hett 108 Schölers in söven Klassen, acht Schoolmeesters un twee pädagoosche Mitarbeiders (Stand Schooljohr 2015/2016).

Dor gaht de Schölers ut de Öörd Doornbusch, Hüll, Kruutsand, Theisbrüggermoor, Buschhörn, Nindörp un en Deel von Aschhoorn hen.

Nadem se mit de Grundschool trech sünd, gaht de Schölers denn op Gesamtschool na de Elvmaschen-School in Drochters oder op Gymnasium na de Vincent-Lübeck-School in Stood.

2001 is de School verlässliche Grundschool worrn.

In dat Johr 2000 is de School för 1,6 Milljonen Mark ümboot worrn un hett twee ne’e Klassenrüüm un twee Fackrüüm kregen. De Ingang is so ümboot worrn, dat he ok as Pausenhall un as Aula bruukt warrn kann.

## Schoolbaas

* 2006: Anja-Kristin Sabatier (kommissarsch)
* –2014: Ines Grotheer
* opstunns: Anne Kathrin Neubert

## Footnoten



## Weblenken

* Websteed von de School (hoochdüütsch)
Stanny Van Paesschen

**Stanny Van Paesschen** (* 24. April 1957 in Antwerpen) is en ehmalger belgisch Springrieder. 

1976 nehm he för Belgien an de Olympisch Spelen in Montreal deel un wunn mit de belgisch Mannschap (tosommen mit Edgard-Henri Cuepper, Eric Wauters un François Mathy) de Bronzemedaille. 

## Wiedere Erfolge

1987:
* Sieger Grand Prix in Mechelen mit *Intermezzo*

1989:
* Platz 6 mit de Mannschap bi de Europameesterschapen mit *Intermezzo*

1995:
* Platz 5 mit de Mannschap bi de Europameesterschapen mit *Mulga Bill* dorto Platz 8 in de Eenzelwertung
* Sieger Grand Prix in Lüttich mit *Mulga Bill*

1996: 
* Platz 13 mit de Mannschap bi de Olympisch Sömmerspelen mit *Mulga Bill* un nehm ok an dat Eenzelfinale deel

2000:
* Sieger Grand Prix in Diest mit *Indecis des Six Censes*

2001: 
* Sieger World Cup in Verona mit *O de Pomme*
* Sieger Grand Prix in Catania mit *O de Pomme*

2003: 
* Platz 4 bi de Europameesterschapen mit de Mannschap mit *O de Pomme*

2004:
* Platz 6 mit de Mannschap bi de Olympisch Sömmerspelen mit *O de Pomme* un nehm ok an dat Eenzelfinale deel.

## Weblinks
* Stanny Van Paesschen in de Datenbank vun Sportsreference.com (engelsch)
Grundschool Drochters

De **Grundschool Drochters** is en Grundschool in’n Oort Drochters in’n Landkreis Stood. Dreger is de Gemeen Drochters. De School liggt an’n *Schoolstieg 7*. De School hett 201 Schölers in teihn Klassen, ölven Schoolmeesters un twee pädagoosche Mitarbeiders (Stand Schooljohr 2015/2016).

Dor gaht de Schölers ut de Öörd Drochters, Theisbrügg un Gauensiek hen.

Nadem se mit de Grundschool trech sünd, gaht de Schölers denn op Gesamtschool na de Elvmaschen-School in Drochters oder op Gymnasium na de Vincent-Lübeck-School in Stood.

## Historie

De School is 1976 as Orientierungsstufe boot worrn. As de Orientierungsstufe later in de kooperative Gesamtschool opgahn is, is de Grundschool in dat Gebüüd intagen.

In dat Johr 2000 is de School för 1,8 Milljonen Mark ümboot worrn un hett en neet Dack kregen.

Mit dat Schooljohr 2002/2003 is de School en verlässliche Grundschool worrn.

## Schoolbaas

* opstunns: Kerstin Völckers

## Footnoten



## Weblenken

* Websteed von de School (hoochdüütsch)
Weth

**Weth** () is en Dörp in de Gemeen Drochters in’n Landkreis Stood, Neddersassen.

## Geografie

Weth liggt in de Masch von de Elv in dat Land Keden. De Elv liggt annerthalv Kilometer in’n Noordoosten. Dicht bi den Oort langs löppt aver de Barnkroger Süderelv.

De Naveröörd sünd Aßlersand in’n Noorden, Barnkroog in’n Oosten, Abbenfleet, Kreuel un Bossel in’n Süüdoosten, Fleet un Depenbeek in’n Süden, Aßlermoor un Ritschermoor in’n Süüdwesten un Aßel un Ritsch in’n Noordwesten.

## Historie

Weth weer fröher en egenstännig Buurschop. Eerst in dat 19. Johrhunnert is de Oort Deel von de Gemeen Aßel worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Aßel in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Kaspelsgericht Aßel in dat Grevengericht Bützfleet tohöört un denn von 1852 bet 1859 to dat Amt Wischhoben. 1859 is dat Deel von dat Amt Freeborg worrn un weer na 1885 denn in’n Kreis Keden. 1932 is dat Deel von’n Landkreis Stood worrn.

De Oort is as Deel von de Gemeen Aßel an’n 1. Juli 1972 mit de Gemeenreform in Neddersassen an de Gemeen Drochters kamen.

### Inwahnertall

### Religion

Weth is evangeelsch-luthersch präägt un höört to dat Kaspel von de Kark in Aßel.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Dör Weth löppt de Landsstraat 111, de in’n Noordwesten över Aßel un Drochters na Wischhoben un Freeborg geiht un in’n Süüdoosten över Bützfleet na Stood an de Bundsstraat 73. Ans gifft dat en lüttjere Straat na Aßlersand in’n Noorden.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 14 Kilometer in’n Süüdoosten von Weth an de L&nbsp;111. In Tokumst schall de A&nbsp;26 bet Drochters wiederboot warrn un dor mit dat Autobahndreeeck Drochters an de A&nbsp;20 ansluten. Wenn dat so wied is, löppt de A&nbsp;26 twee Kilometer in’n Süüdwesten an Weth langs.

De nächste Bahnhoff is so bi twölv Kilometer wied weg in’n Süden de Bahnhoff Stood an de Nedderelvbahn von Cuxhoben na Hamborg. Von 1899 bet 1933 harr dat Dörp ok en egen Bahnhoff an de Kedener Kreisbahn.

### Scholen

De Kinner gaht na Grundschool op de Grundschool Aßel un later veel na de Kooperative Gesamtschool Drochters oder op Gymnasium na de Vincent-Lübeck-School in Stood.

## Footnoten
Julius Schoenian

** Heinrich Wilhelm Schoenian** (* üm 1793 in Clausthal; † na 1864) weer en düütschen Verwaltungsbeamten.

Schoenian is üm 1793 as Söhn von’n Hütteninspekter Schoenian in Clausthal boren. An’n 19. Oktober 1811 hett he sik an de Universität Göttingen för en Studium von de Juristeree inschreven. Sien Studium weer ünnerbraken von de Freeheitskriege, na de he sik an’n 26. Oktober 1814 en tweet Maal un an’n 9. Mai 1816 en drüdd Maal an de Universität inschreven hett. In Göttingen weer he Maat von dat Corps Hannovera.

Na dat Studium güng he in’n hannöverschen Verwaltungsdeenst. He weer 1818 Amtsassesser in dat Amt Gifhorn un 1824 in dat Amt Mesborg. In de Tied 1826 bet 1831 rüm weer Schoenian as Amtsassesser Stüürrichter, Interimsadministrater von dat Amt Wischhoben un Interimsgreev von dat Grevengericht Bützfleet. In de Tied 1833 bet 1839 rüm weer he Amtsassesser in dat Amt Rodenborg. 1840 is Schoenian Amtmann in de Ämter Wittlage un Hunteborg worrn. 1864 is he in’n Charakter von en Oberamtmann in Rohstand gahn.

1863 is Schoenian Ridder von’n Guelphen-Orden worrn.

## Footnoten
Weth (Mehrdüdig Begreep)

**Weth** betekent

* Weth, Oort in de Gemeen Drochters in’n Landkreis Stood, Neddersassen.

**Weth** is de Familiennaam von

* Alexandra von der Weth (* 1968), düütsche Sopranistin,
* Carola von der Weth (* 1959), düütsche Schachspelerin,
* Georg A. Weth (1936–2015), düütschen Schriever un Publizist,
* Irmgard Weth (* 1943), düütsche Schrieversche, Philologin un Theologin,
* Njeri Weth (* 1974), düütsche Sängerin,
* Rüdiger von der Weth (* 1960), düütschen Psycholoog,
* Rudolf Weth (* 1937), düütschen Theoloog,
* Stephan Weth (* 1956), düütschen Rechtswetenschopper,
* Thomas Weth (* 1958), düütschen Mathematiker,
* Urs Weth (* 1956), Swiezer Künstler.
Grundschool Öderquart

De **Grundschool Öderquart** weer en Grundschool in dat Dörp Öderquart in’n Landkreis Stood. Dreger weer de Samtgemeen Noordkeden. De School liggt an de *Dörpstraat 73* (Landsstraat 113).

Nadem se mit de Grundschool trech weren, güngen de Kinner na de Oberschool Noordkeden oder dat Vincent-Lübeck-Gymnasium in Stood. Se dröffen aver ok op dat Detlefsengymnasium in Glückstadt oder dat Gymnasium Warstood gahn.

## Historie

De Volksschool in Öderquart is 1879 boot worrn.

2012 is beslaten worrn, dat de School mit dat Enn von dat Schooljohr 2013/2014 dichtmaken mutt, von wegen, dat de Schölertallen jümmer mehr dalgahn sünd. Toletzt müssen de eerste un de twete jüstso as de drüdde un veerte Klass tohoop ünnerricht warrn un de Schoolmeesters kunnen de Betreuungstieden nich mehr vullkriegen. In dat Schooljohr 2008/2009 harr de School noch 57 Schölers, de von veer Schoolmeesters Ünnerricht kregen hebbt. 2010/2011 is de Schölertall op 47 dalgahn, in dat Johr 2011/2012 op 37 un 2013/2014 weren dat toletzt noch 29 Schölers un twee Schoolmeesters.

De letzte Schooldag weer de 30. Juli 2014. Sietdem mööt de Schölers op de Grundschool Freeborg gahn oder op de Grundschool Balje oder Grundschool Wischhoben, wenn de Öllern dat wüllt. De Schölers, de 2013 in de eerste Klass inschoolt worrn sünd, sünd all glieks op de dree annern Grundscholen inschoolt worrn, dat se nich glieks na een Johr de School wesseln mööt.

## Schoolbaas

* 1963–2004: Bernhard Haar
* 2004–2014: Ursula Petersen